**Műszaki tartalom beszerzési igényhez**

**üzemi gyűjtőhelyen tárolt nem veszélyes hulladékok elszállításáról és hasznosításáról**

**Igény sorszáma: IG-46456**

**Igény megnevezése:**

A MIVÍZ Kft szolgáltatási területén hibaelhárítási és rekonstrukciós tevékenységből származó folyamatosan keletkező inert hulladék (föld és kövek, beton, aszfalt törmelék) elszállítása és hasznosítása feladatok elvégzése.

**Feladat leírása / műszaki tartalom:**

2017. januárjától a Miskolci szennyvíztisztító telepen, a kijelölt lehatárolt üzemi gyűjtőhelyen (3528 Miskolc, Somlay Artúr u. 11014/2 hrsz. /Szennyvíztisztító telep) került gyűjtésre a MIVÍZ Kft. szolgáltatási területén hibaelhárítási és rekonstrukciós tevékenységéből származó - folyamatosan keletkező inert hulladék. A hulladékok gyűjtése a hatóság által jóváhagyott BO-08/KT/06517 -5/2018. számon módosított BO-08/KT/06517-3/2018. számú üzemi gyűjtőhely üzemeltetési szabályzat jóváhagyó határozat alapján történik. Az inert hulladék elsősorban a hibaelhárítás során vissza nem tölthető föld és kövekből, aszfaltból és beton törmelékből áll. A kiszállítandó, hasznosítandó hulladék egy 3 200 m2-es és egy 300 m2–es zúzottköves területen kerülnek gyűjtésre, ~ 5 m magasságig felhalmozva, rendezve. A feladat az üzemi gyűjtőhelyen ideiglenesen gyűjtött inert hulladék elszállítása és annak hasznosítása.

**Feladat meghatározása:**

A vállalkozó szállítási feladatait a megkötött szerződés alapján a következő feltételekkel köteles elvégezni:

* A szállítási feladatok elvégzése Megrendelő által megadott mennyiségi lehívás alapján.
* A hulladékok kiszállítását Vállalkozó folyamatosan végezheti a Megrendelő kapcsolattartójával történt egyeztetést követően.
* A hulladékokat kiszállítás előtt mérlegelni szükséges a Megrendelő szennyvíztisztító telepén. A mérlegjegyek a szállítólevéllel együttesen képezik az elszámolás alapját.

**A feladat elvégzésének időbeli hatálya:**

A feladat végzésére kötendő szerződés időtartama 12 hónap.

**Ajánlattevők részére előírt további feladatok, előírások:**

* Az Ajánlattevőnek rendelkeznie kell nem veszélyes hulladék szállításra és/vagy hasznosításra vonatkozó érvényes hulladékgazdálkodási engedéllyel (HAK 17 01 01, HAK 17 03 02, HAK 17 05 04), a szolgáltatás végzéséhez használt gépjárművek regisztrálva legyenek a feladat ellátására.
* Hulladék szállításra és/vagy hasznosításra vonatkozó hulladékgazdálkodási engedélyt az ajánlatkérés mellékleteként csatolni szükséges, ennek hiányában az ajánlat érvénytelennek minősül.
* Az Ajánlattevőnek rendelkeznie kell a tehergépjárművek vezetésére szakképzett, főállású munkavállaló személyzettel (tehergépkocsi vezetők).
* A hulladékok mozgatásához szükséges munkagépek tárolására lehetőség nyílik a telephelyen, azonban azok őrzését Megrendelő nem biztosítja.
* Az elszállított/kiszállított hulladékot mérlegelni szükséges a Megrendelő szennyvíztisztító telepén. A mérlegjegyek a szállítólevéllel együttesen képezik az elszámolás alapját.
* A hulladékok kiszállítását Vállalkozó folyamatosan végezheti a Megrendelő kapcsolattartójával történt egyeztetést követően.

**Megrendelői követelmények/elvárások:**

Az elvégzett fuvarok igazolására a szabályosan kitöltött szállítólevél és a telephelyen Megrendelő által kiállított mérlegjegy szolgál, melyeket a MIVÍZ Kft. Szennyvíztisztító telepén erre kijelölt munkavállaló aláírásával igazolja. A rakodást követően minden egyes kiszállítást mérlegelni szükséges, a fuvarozó számára Megrendelő által biztosított **RF kártyával**. A mérlegelési folyamatot az RF kártya használatával a fuvarozó végzi, a kezelő terminálon feltüntetett utasítások szerint. A kezdő méréshez a fuvarozó miután ráállt a mérleghídra, a kártyával azonosítja magát, és a terminálon a *Shift+Enter* paranccsal rögzíti a bruttó tömeget. A szállítójármű kiszállítást, ürítést követően a telephelyre visszaérkezve ismételten rááll a hídmérlegre és a kártyával azonosítja magát. Ezt követően a terminál utasítása szerint *Shift+Enter* paranccsal rögzíti a tára tömeget, ezzel lezárja a mérlegelési folyamatot, lehajthat a hídmérlegről. A mérleg szoftver a két érték különbözetéből rögzíti az elszállított hulladék pontos mennyiségét kg-ban.

A mérlegelés folyamatáról egyszeri alkalommal a Megrendelő oktatást tart az Ajánlattevő alkalmazottai részére. Az RF kártyák használatához Ajánlattevő köteles megadni a cégadatokat, a hulladék(ok) megnevezését, azonosító kódját és a gépjárművek rendszámát. Megrendelő hozzárendeli a kártyákhoz az adatokat és átadja a fuvarozó részére. Ajánlattevő a telephelyen lévő portaszolgálaton 1 példány szállítólevelet köteles leadni.

Számlázás tárgyhót követően összesítve történik. A számla mellékeltét képezi az elszámolás összesítő táblázat a havi igazolt teljesítményekről, valamint a fentebb felsorolt és igazolt dokumentumok (szállítólevelek, mérlegjegyek), amelyek teljesítéséről igazolást köteles kiállítani az Ajánlattevő, melyet a MIVÍZ Kft. képviseletére jogosult személye aláírásával igazol.

**Ajánlattevőnek ajánlatot kell adnia a kiírásban meghatározott hulladékok elszállítására és hasznosítására.** **Az ajánlatot Nettó árban kérjük megadni Ft/kg vagy Ft/tonna díjra vetítve!**